CELEX: 22013D0168
Language: sl
Date: 2013-10-08 00:00:00
Title: Sklep Skupnega odbora EGP št. 168/2013 z dne 8. oktobra 2013 o spremembi Priloge II (Tehnični predpisi, standardi, preskušanje in certificiranje) k Sporazumu EGP

27.2.2014   
            
            
               SL
            
            
               Uradni list Evropske unije
            
            
               L 58/22
            
         
      SKLEP SKUPNEGA ODBORA EGP
   št. 168/2013
   z dne 8. oktobra 2013
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Sklep Komisije 2012/32/EU z dne 19. januarja 2012 o zahtevi, da države članice prepovejo dajanje na trg rezalnih priključkov s cepci za prenosne ročne obrezovalnike grmičevja (1), je treba vključiti v Sporazum EGP.
            
         
               (2)
            
            
               Prilogo II k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 1c (Direktiva 2006/42/ES Evropskega parlamenta in Sveta) v poglavju XXIV Priloge II k Sporazumu EGP se vstavi naslednja točka:
   
               „1d.
            
            
               
                  32012 D 0032: Sklep Komisije 2012/32/EU z dne 19. januarja 2012 o zahtevi, da države članice prepovejo dajanje na trg rezalnih priključkov s cepci za prenosne ročne obrezovalnike grmičevja (UL L 18, 21.1.2012, str. 5).“
            
         Člen 2
   Besedilo Sklepa 2012/32/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 9. oktobra 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (2).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 8. oktobra 2013
      
         
            Za Skupni odbor EGP
         
         
            Predsednik
         
         Thórir IBSEN
         
      
   
   
      (1)  UL L 18, 21.1.2012, str. 5.
   
      (2)  Navedena ni nobena ustavna zahteva.